Kellosaari

Kellosaari oli Helsingin edustalla sijainnut saari. Kellosaari yhdistettiin 1910-luvulla täyttömaalla osaksi nykyistä Ruoholahtea. Mantereeseen yhdistettiin myös Jätkäsaari, Hietasaari, Saukko ja Salmisaari. Nykyään saaren paikalla on Kellosaaren puisto.

 Saaren nimi 
Saaren suomenkielinen nimi oli ennen vuosina 1923–1927 toteutettua kaupungin nimistön tarkistusta Sellari, joka vastasi saaren ruotsinkielistä nimeä Skällaren. Uudeksi nimeksi tuli Kellosaari vuonna 1928.

 Kellosaaren varavoimalaitos 
pienoiskuva|Kellosaaren varavoimalaitos
Kellosaari on antanut nimensä paikalla nykyään sijaitsevalle Helenin varavoimalaitokselle. Voimalaitosta käyttää Fingrid. Kellosaaren voimalaitos valmistui vuonna 1974, ja siinä on kaksi polttoöljykäyttöistä, Kraftwerk Unionin valmistamaa kaasuturbiiniyksikköä sähköntuotantoon, yhteisteholtaan 120 megawattia.

Kellosaaren voimalaitoksen käyttö on erittäin epätaloudellista verrattuna Helenin muihin yksiköihin, joten sitä käytetään ainoastaan poikkeustilanteissa, kuten laajamittaisissa sähköntuotannon häiriötilanteissa. Ruoholahden 1990-luvulla rakennetut kerrostalot ulottuvat aivan voimalan viereen. Alun perin varavoimalaitos oli tarkoitus siirtää pois asuinrakentamisen tieltä, mutta taloudellisesta syistä se jätettiin paikoilleen.

 Kellosaaren lentosatama 
pienoiskuva|Kellosaaren lentokonehangaari vuonna 1928.
Kellosaaressa toimi 1930-luvulla lentosatama, josta muun muassa Aero OY:n lentokoneet liikennöivät. Se ei kuitenkaan saavuttanut merkittävää asemaa, vaan Katajanokan lentosatama säilyi kaupungin päälentosatamana, kunnes Malmin lentoasema avattiin. Lentosataman käyttöön rakennettu lentokonehalli, joka sijaitsi varavoimalaitoksen itäpuolella, säilyi ilmakuvien perusteella aina 1990-luvulle saakka. Lentokonehallin pituus oli 30 metriä ja leveys 40 metriä. Halli valmistui syksyllä 1928 ja myöhemmin rakennettiin vielä paviljonki ja laituri. Kellosaaren lentosatama lähestyy valmistumistaan, Helsingin Sanomat 30.10.1928 nro 296, s. 3, Kansalliskirjaston Digitoidut aineistotHelsingin kaupungin uusi lentohalli, Suomen Kuvalehti, 10.11.1928, nro 46, s. 15, Kansalliskirjaston digitaaliset aineistotKellosaaren lentosatama ei ole ollut käyttämättömänä. Sen puhutut puutteellisuudet ovat ilmenneet lentoliikenteen etukäteen arvioimattoman kehityksen mukana, Ilta-Sanomat, 28.11.1933, nro 275, s. 1, Kansalliskirjaston digitaaliset aineistot

 Lähteet 

Luokka:Helsingin entiset saaret
Luokka:Suomen entiset lentoasemat
Luokka:Helsingin liikennehistoria
Luokka:Ruoholahti